Ֆերնանդո (ֆուտբոլիստ)

**Ֆերնանդո Ֆրանսիսկո Ռեժես Մոուտա** (, ), առավել հայտնի որպես պարզապես **Ֆերնանդո**, բրազիլացի պրոֆեսիոնալ ֆուտբոլիստ։ Ներկայումս հանդես է գալիս Սևիլյայի կազմում։ Խաղում է հենակետային կիսապաշտպանի դիրքում։

## Ակումբային կարիերա
### Պորտու
Պրոֆեսիոնալ ֆուտբոլիստի կարիերան Ֆերնանդոն սկսել է Վիլա Նովայում։ 2007 թվականի հունիսին նա 5 տարվա պայմանագիր կնքեց պորտուգալական Պորտուի հետ՝ իր առաջին մրցաշրջանը վարձավճարով անցկացնելով Էշտրելա Ամադորայում։ Իր դեբյուտը Պորտուգալիայի առաջնությունում նշեց օգոստոսի 26-ին՝ Նավալի դեմ խաղում։ Իր առաջին գոլը խփեց 2008 թվականի փետրվարի 1-ին՝ Բրագայի դեմ խաղում։ Էշտրելա Ամադորայի կազմում Ֆերնանդոն անցկացրեց 31 հանդիպում՝ դառնալով 1 գոլի հեղինակ։

2008-09 մրցաշրջանում Ֆերնանդոն վերադարձավ Պորտու, որտեղ իր դիրքում խաղում էին Լուչո Գոնսալեզը և Ռաուլ Մեյրելեշը։ Իր դեբյուտը նշեց 2008 թվականի օգոստոսի 30-ին՝ թիմի մեկնարկային կազմում խաղադաշտ դուրս գալով Բենֆիկայի դեմ խաղում։ Առաջին հանդիպումը եվրոպական առաջնություններում անցկացրեց սեպտեմբերի 17-ին՝ Չեմպիոնների Լիգայի խմբային փուլի Ֆեներբահչեի դեմ խաղում։ 2009 թվականի սեպտեմբերի 5-ին Ֆերնանդոն հեռացվեց խաղադաշտից Չեմպիոնների Լիգայի Չելսիի դեմ խաղում՝ ստանալով երկրորդ դեղին քարտը հանդիպման 90-րդ րոպեին։ 2009-10 մրցաշրջանում Ֆերնանդոն անցկացրեց 39 հանդիպում։[ձախից|մինի|265x265փքս|Ֆերնանդոն [Պորտու (ֆուտբոլային ակումբ)|Պորտուի կազմում 2010 թվականին|alt=]]Իր առաջին գոլը Պորտուի կազմում Ֆերնանդոն խփեց 2010 թվականի օգոստոսի 26-ին՝ Եվրոպայի Լիգայի որակավորման փլեյ-օֆֆ փուլի Գենկի դեմ խաղում։ 2010-11 մրցաշրջանում բրազիլացին անցկացրեց 41 հանդիպում՝ դառնալով 2 գոլի հեղինակ, իսկ Պորտուն թրեբլ ձևակերպեց՝ հաղթելով Պորտուգալիայի առաջնությունը, Պորտուգալիայի գավաթը և Եվրոպայի Լիգան, որի եզրափակչում պարտության մատնեց Բրագային։

2014 թվականի փետրվարի 9-ին Ֆերնանդոն երկարաձգեց իր պայմանագիրը ակումբի հետ մինչև 2017 թվականը։ Ապրիլի 3-ին նա հեռացվեց խաղադաշտից ապրիլի 3-ին՝ Եվրոպայի Լիգայի քառորդ եզրափակչի Սևիլյայի դեմ խաղում։ Պորտուի կազմում Ֆերնանդոն անցկացրեց 237 հանդիպում՝ դառնալով 6 գոլի հեղինակ և թիմի հետ 4 անգամ հաղթելով Պորտուգալիայի առաջնությունը, 3 անգամ՝ Պորտուգալիայի գավաթը ու 4 անգամ՝ Պորտուգալիայի սուպերգավաթը։

### Մանչեսթեր Սիթի
2014 թվականի հունիսի 25-ին Ֆերնանդոն 12 միլիոն ֆունտ ստերլինգի դիմաց տեղափոխվեց Մանչեսթեր Սիթի։ Իր դեբյուտը նշեց օգոստոսի 10-ին՝ թիմի մեկնարկային կազմում խաղադաշտ դուրս գալով Անգլիայի սուպերգավաթի Արսենալի դեմ խաղում։ Առաջին հանդիպումը Պրեմիեր Լիգայում անցկացրեց օգոստոսի 17-ին՝ Նյուքասլ Յունայթեդի դեմ խաղում։ Իր առաջին գոլը Մանչեսթեր Սիթիի կազմում Ֆերնանդոն խփեց դեկտեմբերի 26-ին՝ Վեստ Բրոմվիչ Ալբիոնի դեմ խաղում։ 2015 թվականի մարտի 21-ին բրազիլացին գոլի և գոլային փոխանցման հեղինակ դարձավ Վեստ Բրոմվիչ Ալբիոնի դեմ խաղում։ 2016 թվականի փետրվարի 28-ին նա թիմի մեկնարկային կազմում խաղադաշտ դուրս եկավ Անգլիայի լիգայի գավաթի Լիվերպուլի դեմ խաղում՝ օգնելով իր թիմին հաղթել հետխաղյա 11-մետրանոցների հարվածաշարում և նվաճել գավաթը։ Մանչեսթեր Սիթիի կազմում Ֆերնանդոն անցկացրեց 102 հանդիպում՝ դառնալով 4 գոլի հեղինակ։

### Գալաթասարայ
2017 թվականի օգոստոսի 4-ին Ֆերնանդոն 3 տարվա պայմանագիր կնքեց Գալաթասարայի հետ։ Իր դեբյուտը ակումբի կազմում նշեց օգոստոսի 14-ին՝ Կայսերիսպորի դեմ խաղում։ Իր առաջին գոլը Թուրքիայի առաջնությունում խփեց դեկտեմբերի 9-ին՝ Ակխիսար Բելեդիեսպորի դեմ խաղում։ 2019 թվականի մայիսի 5-ին Ֆերնանդոն գոլի և գոլային փոխանցման հեղինակ դարձավ Բեշիկթաշի դեմ խաղում, իսկ հանդիպումն ավարտվեց 2-0 հաշվով։ Մայիսի 15-ին բրազիլացին փոխարինեց Սոֆիան Ֆեղուլիին Թուրքիայի գավաթի եզրափակչի Ակխիսար Բելեդիեսպորի դեմ խաղում՝ օգնելով իր թիմին հաղթել 3-1 հաշվով և նվաճել գավաթը։ Գալաթասարայի կազմում Ֆերնանդոն անցկացրեց 58 հանդիպում՝ դառնալով 4 գոլի և 4 գոլային փոխանցման հեղինակ։

### Սևիլյա
2019 թվականի հուլիսի 12-ին Ֆերնանդոն 3 տարվա պայմանագիր կնքեց Սևիլյայի հետ։ Ակումբը նրա համար վճարեց 4 միլիոն եվրո։ Իր դեբյուտը Լա Լիգայում նշեց օգոստոսի 18-ին՝ թիմի մեկնարկային կազմում խաղադաշտ դուրս գալով Էսպանյոլի դեմ խաղում։

## Միջազգային կարիերա
Բրազիլիայի մինչև 20 տարեկանների հավաքականի հետ Ֆերնանդոն մասնակցեց 2007 թվականի Հարավային Ամերիկայի երիտասարդական առաջնությանը, որտեղ նա կարմիր քարտ ստացավ Չիլիի դեմ խաղում՝ մրցավար Ալբերտ Դուարտեի հետ վիճելու համար։ Բրազիլիան շարունակեց մասնակցությունը և հաղթեց գավաթը։ Այնուամենայնիվ, Ֆերնանդոն 1 տարվա արգելք ստացավ ԿՈՆՄԵԲՈԼ-ից իր գործողությունների համար և չմասնակցեց 2007 թվականի մինչև 20 տարեկանների Աշխարհի առաջնությանը։

2013 թվականի հունվարին Ֆերնանդոն հայտարարեց՝ «Եթե նույնիսկ ինձ քաղաքացիություն առաջարկեն, ես կհրաժարվեմ։ Իմ երազանքն է խաղալ Բրազիլիայի հավաքականի կազմում։ Ես վստահ եմ, որ մի օր կհագնեմ Բրազիլիայի հավաքականի մարզաշապիկը»։ Այնուամենայնիվ, դեկտեմբերին նա դարձավ Պորտուգալիայի քաղաքացի և դիմեց ՖԻՖԱ, որպեսզի նրան թույլ տան խաղալ Պորտուգալիայի հավաքականում, սակայն նրան մերժեցին։ Նա իրավասու էր ներկայացնել միայն Բրազիլիայի հավաքականը, քանի որ արդեն հանդես էր եկել Բրազիլիայի երիտասարդական հավաքականի կազմում, իսկ այդ ժամանակ Պորտուգալիայի քաղաքացիություն չուներ։

## Կարիերայի վիճակագրություն
### Ակումբային վիճակագրություն
*2019 թվականի օգոստոսի 25-ի դրությամբ*

## Նվաճումներ
### Ակումբ
**Վիլա Նովա**

* Լիգա Գոյանո. 2005

**Պորտու**

*Պորտուգալիայի առաջնություն. 2008–09, 2010–11, 2011–12, 2012–13
*Պորտուգալիայի գավաթ. 2008–09, 2009–10, 2010–11
*Պորտուգալիայի սուպերգավաթ. 2009, 2010, 2012, 2013
*ՈՒԵՖԱ Եվրոպայի Լիգա. 2010–11

**Մանչեսթեր Սիթի**

*Անգլիայի լիգայի գավաթ. 2015–16

**Գալաթասարայ**

* Թուրքիայի առաջնություն. 2017–18, 2018–19
* Թուրքիայի գավաթ. 2018–19

### Միջազգային
**Բրազիլիա Մ20**

* Հարավային Ամերիկայի Մ20 առաջնություն. 2007

## Ծանոթագրություններ

## Արտաքին հղումներ
* Ֆերնանդոյի պաշտոնական Ֆեյսբուքի էջը
* Ֆերնանդոյի պաշտոնական Տվիտերի էջը
* Ֆերնանդոյի պաշտոնական Ինստագրամի էջը
* Ֆերնանդոն transfermarkt-ում
* Ֆերնանդոն soccerbase.com-ում
* Ֆերնանդոն WhoScored.com կայքում
* Ֆերնանդոն Սևիլյայի պաշտոնական կայքում
* Ֆերնանդոն Մանչեսթեր Սիթիի պաշտոնական կայքում 
* Ֆերնանդոն Պրեմիեր Լիգայի պաշտոնական կայքում
* Ֆերնանդոն ՈՒԵՖԱ-ի պաշտոնական կայքում
* Ֆերնանդոն Թուրքիայի ֆուտբոլի ֆեդերացիայի կայքում

Կատեգորիա:Անգլիայի լեգեոներ ֆուտբոլիստներ
Կատեգորիա:Բրազիլացի ֆուտբոլիստներ
Կատեգորիա:Գալաթասարայի ֆուտբոլիստներ
Կատեգորիա:Էշտրելա Ամադորայի ֆուտբոլիստներ
Կատեգորիա:Թուրքական Սուպերլիգայի ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Մանչեսթեր Սիթիի ֆուտբոլիստներ
Կատեգորիա:Պորտուի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Սևիլյայի ֆուտբոլիստներ
Կատեգորիա:Վիլա Նովայի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ